JMT บวกต่อ 4% โบรกมองบวกกำไร Q2 หนุนทั้งปีโต 30% ชูเป้า 66 บาท
JMT ฟื้นตัวต่อ 4% โบรกมองกำไรไตรมาส 2 และไตรมาส 4 สดใสรับไฮซีซั่นธุรกิจ หนุนทั้งปีโต 30% ตามเป้าหมาย พร้อมแนะ "ซื้อ" ราคาเป้า 66 บาท
JMT ฟื้นตัวต่อ 4% โบรกมองกำไรไตรมาส 2 และไตรมาส 4 สดใสรับไฮซีซั่นธุรกิจ หนุนทั้งปีโต 30% ตามเป้าหมาย พร้อมแนะ "ซื้อ" ราคาเป้า 66 บาท
17 พ.ค. 2566

ผู้สื่อข่าวรายงานว่า วันนี้ (17 พ.ค.66) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10:27 น. อยู่ที่ระดับ 42.75 บาท บวก 1.50 บาท หรือ 3.64% สูงสุดที่ระดับ 43.25 บาท ต่ำสุดที่ระดับ 41.00 บาท ด้วยมูลค่าการซื้อขาย 272.32 ล้านบาท

ด้านบริษัทหลักทรัพย์ ทรีนีตี้ จำกัด ระบุในบทวิเคราะห์ ยังมองเห็นแนวโน้มในการเติบโตของ JMT พร้อมคาดกำไรปี 66 เติบโต 31% จากช่วงเดียวกันของปีก่อน โดยคาดว่าจะเห็นกำไรดีขึ้นในช่วงไตรมาส 2/66 และไตรมาส 4/66 ตามฤดูกาลที่จะมีการปรับตารางคำนวณ IRR ส่วนภาพรวมทั้งปีนอกจากจะไม่มีค่าใช้จ่ายพิเศษเหมือนในปี 65 แล้ว ยังคาดการจัดเก็บกระแสเงินสดจะดีขึ้นตามภาวะเศรษฐกิจและการซื้อหนี้จะกลับมาเพิ่มขึ้นได้ ซึ่งเริ่มเห็นสัญญาณการขายหนี้จากสถาบันการเงินที่มากขึ้น หลังหมดมารตรการช่วยเหลือลูกหนี้
นอกจากนี้ยังคาดจะเห็นส่วนแบ่งกำไรจาก JK AMC ที่มากขึ้นจากการรับโอนหนี้จาก ธนาคารกสิกรไทย จำกัด (มหาชน) หรือ KBANK เข้ามาเพิ่มเติม
โดยประเมินราคาเป้าหมายปี 66 ที่ 66 บาท มองว่าถ้ากำไรทั้งปีโตได้ตามเป้าที่ 30% จะเป็นปัจจัยทำให้ราคาหุ้นฟื้นตัวได้